**ААТ «Бярозаўскі КСВ»** (**Бярозаўскі камбінат сілікатных вырабаў**) — беларускае прадпрыемства прамысловасці будаўнічых матэрыялаў. Размешчана ў Бярозаўскім сельсавеце Бярозаўскага раёна Брэсцкай вобласці.

Гісторыя
--------

У 1958—1961 гадах быў збудаваны Новабярозаўскі вапнавы завод, раней у Бярозе дзейнічаў вапнавы завод № 6 трэсту нярудных матэрыялаў Наркамата (Міністэрства) прамысловасці будматэрыялаў БССР (з 1957 года ўпраўлення прамысловасці будматэрыялаў СНГ БССР). У 1961—1965 гадах Новабярозаўскі вапнавы завод падпарадкоўваўся ўпраўленню прамысловасці будматэрыялаў СНГ БССР, у 1965—1990 гадах — Міністэрству прамысловых будматэрыялаў БССР. У 1990 годзе Новабярозаўскі вапнавы завод быў ператвораны ў Бярозаўскі камбінат сілікатных вырабаў. У 1991—1994 гадах камбінат падпарадкоўваўся Міністэрству прамысловасці будматэрыялаў Рэспублікі Беларусь, у 1994 годзе перададзены ў падпарадкаванне Міністэрства архітэктуры і будаўніцтва Рэспублікі Беларусь. У 2000 годзе камбінат ператвораны ў аднайменнае адкрытае акцыянернае таварыства (па іншай інфармацыі, ператвораны ў адкрытае акцыянернае таварыства ў 1990 годзе).

Сучасны стан
------------

У 2005 годзе камбінат вырабляў будаўнічую вапну, дробныя сценавыя блокі, пенаполістырольныя цеплаізаляцыйныя пліты.

У 2007 годзе кампанія была прыватызаваная групай «Трайпл» ураджэнца Бярозаўскага раёна Юрыя Чыжа. Пасля прыватызацыі прадпрыемства пастаўляла прадукцыю для будаўнічага бізнесу Чыжа і на экспарт, але заставалася стратным. У 2016 годзе Чыж пачаў рэструктурызацыю групы «Трайпл». Сярод іншага, было праведзена аб’яднанне аддзелаў збыту з СЗАТ «Кварцмелпрам», якое таксама належала Чыжу, і абодва прадпрыемствы пачалі дзейнічаць сумесна пад брэндам «SLS Group».

23 ліпеня 2019 года Эканамічны суд Брэсцкай вобласці  (бел. (тар.)) (бел. пачаў разглядаць справу аб банкруцтве ААТ «Бярозаўскі КСВ». У лютым 2020 года Украіна — адзін з найбуйнейшых рынкаў збыту прадукцыі прадпрыемства — увяла антыдэмпінгавыя пошліны на газабетонныя блокі ААТ «Бярозаўскі камбінат сілікатных вырабаў». 7 красавіка 2020 года эканамічны суд Брэсцкай вобласці прызнаў прадпрыемства банкрутам, прызначыўшы санацыю. У маі 2020 года заяву аб прызнанні банкрутам накіравала ў суд і матчыная кампанія «Трайпл».

Санкцыі ЕС
----------

23 сакавіка 2012 года Савет Еўрапейскага саюза ўнёс Юрыя Чыжа і яго кампаніі, у тым ліку Бярозаўскі камбінат сілікатных вырабаў у «Чорны спіс Еўрасаюза». 6 кастрычніка 2015 года суд Еўрапейскага саюза скасаваў рашэнне Савета ЕС аб ​​увядзенні санкцый супраць Чыжа і яго прадпрыемстваў.

Зноскі
------

1. ↑  Открытое акционерное общество "Берёзовский комбинат силикатных изделий" (руск.)
2. 1 2 3  Берёзовский комбинат силикатных изделий // Республика Беларусь: энциклопедия. — Т. 2: А—Герань. — Мн.: Беларуская Энцыклапедыя, 2006. — С. 367.
3. 1 2  Открытое акционерное общество "Березовский комбинат силикатных изделий", г. Береза Брестской области (руск.)
4. ↑  «Трайпл» стал новым владельцем Березовского комбината силикатных изделий Архівавана 27 кастрычніка 2021. (руск.)
5. ↑  Кому достались остатки империи Чижа (руск.)(недаступная спасылка). Архівавана з першакрыніцы 16 лютага 2021. Праверана 13 красавіка 2021.
6. ↑  Богатые тоже плачут: «Трайпл» затягивает пояса (руск.)(недаступная спасылка). Архівавана з першакрыніцы 13 красавіка 2021. Праверана 13 красавіка 2021.
7. ↑  Объявление №00042464, Постановление суда по делу "71-7Б/2019" (руск.)
8. ↑  Антидемпинговой пошлине быть: Украина перекрывает кислород белорусскому газобетону (руск.)(недаступная спасылка). Архівавана з першакрыніцы 13 красавіка 2021. Праверана 13 красавіка 2021.
9. ↑  Объявление №00051099, Постановление суда по делу «71-7Б/2019» (руск.)
10. ↑  «Трайпл» признал себя банкротом (руск.)
11. ↑  Council Decision 2012/642/CFSP of 15 October 2012 concerning restrictive measures against Belarus (англ.)
12. ↑  ЕС обнародовал черный список из 12 человек и 29 компаний (руск.)(недаступная спасылка).  TUT.BY (25 сакавіка 2012). Архівавана з першакрыніцы 25 сакавіка 2012. Праверана 25 сакавіка 2012.
13. ↑  Санкцыі ЕС у дачыненні да Юрыя Чыжа і яго актываў знятыя **(нявызн.)**.  Наша Ніва (6 кастрычніка 2015). Архівавана з першакрыніцы 6 кастрычніка 2015. Праверана 6 кастрычніка 2015.
14. ↑  *ІК*. Крутое піке Юрыя Чыжа: ад самага паспяховага бізнесмена Беларусі да арыштанта? «Радыё Свабода», 12.03.2016

Літаратура
----------

* Берёзовский комбинат силикатных изделий // Республика Беларусь: энциклопедия. — Т. 2: А—Герань. — Мн.: Беларуская Энцыклапедыя, 2006. — С. 367.